钦定古今图书集成/理学汇编/学行典/第210卷 > 汪朝仕
## 钦定古今图书集成/理学汇编/学行典/第210卷 > 汪朝仕

按《开化县志》：“汪朝仕，字可学。父没，哀毁骨立，绝而复
甦者再。会洪水荡其产，匮乏难支，独赖岁时廪饩，生
徒束修，以待诸弟之成而舒母之戚。母素患心疾，徬
徨求医，未尝不涕泣，稍有不豫，跪伏随之。兄弟四人，
终身不析箸。壮领乡荐，再上公车，无何遘疾，嘱子弟：
‘母老且病，汝辈善事之如我他无一言而卒’。”